PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov 
a o Zbierke zákonov Slovenskej republiky a o zmene 
a doplnení niektorých zákonov)

1. Pripravovaný právny predpis:

Návrh opatrenia Ministerstva financií Slovenskej republiky z .......... 2026 č. MF/004767/2026-371, ktorým sa mení a dopĺňa výnos Ministerstva financií Slovenskej republiky z 24. mája 2006 č. MF/010546/2006-32, ktorým sa vykonávajú niektoré ustanovenia zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov v znení neskorších predpisov (ďalej ako „návrh opatrenia“).

2. Základné ciele právnej úpravy:

Cieľom návrhu opatrenia je získať prehľad o alokovaných rozpočtových položkách zo žiadosti o vstup do záväzku, v ktorej klient oznamuje Štátnej pokladnici zámer čerpať prostriedky z rozpočtu, uvádza predpokladanú sumu výdavku a klasifikuje výdavok. Návrh opatrenia bol vypracovaný v súlade s ustanovením § 8 ods. 11, § 8a ods. 6, § 9 ods. 6 a § 10 ods. 4 zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov.

3. Zhodnotenie súčasného stavu:

Súčasné znenie vyššie uvedeného výnosu Ministerstva financií Slovenskej republiky nezodpovedá potrebám aktuálnej aplikačnej praxe z dôvodu, že  v žiadosti o vstup do záväzku sa pri posudzovaní zohľadňuje len dodržanie záväzných ukazovateľov. Návrh opatrenie zohľadňuje aj dodržanie rozpočtu na príslušnej rozpočtovej klasifikácii.

4. Spôsob zapojenia verejnosti do prípravy právneho predpisu:

Verejnosť sa môže zapojiť do prípravy návrhu právneho predpisu formou zasielania podnetov, či návrhov v intenciách vecného zamerania podľa bodu 2. 

Kontaktné údaje:

Ministerstvo financií Slovenskej republiky
sekcia štátneho výkazníctva
odbor špecifických právnych záležitostí
oddelenie špecifickej právnej agendy
Štefanovičova 5
P.O. BOX 82
817 82 Bratislava
email: petra.drabekova@mfsr.sk 

5. Predpokladaný termín začatia pripomienkového konania:

október 2026 

